Hamburgi Magyarok eV

Hamburgi Magyar Iskola
2025-09-13 10:00 - 13:00, 2025-09-27 10:00 - 13:00, 2025-10-11 10:00 - 13:00, 2025-11-08 10:00 - 13:00, 2025-11-22 10:00 - 13:00, 2025-12-06 10:00 - 13:00, 2025-12-13 10:00 - 13:00, 2026-01-17 10:00 - 13:00 UTC and 1 more date | Charlotte-Paulsen-Gymnasium, Bovestraẞe 6, Hamburg

Cserkészet
2025-09-13 14:00 - 17:00
Helyszín: Hamburg, Lübeckerstrasse 101.

Emléktábla-avatás az ‘56-os Szabadságharc tiszteletére Hamburgban
2025-10-28 13:30 - 15:00
Örömmel osztjuk meg veletek a Magyar Vándor – külföldön élő magyarok egyesülete e.V. kezdeményezésére született, valóban történelmi jelentőségű hírt.

Hamburg városa hivatalos megemlékezést tart 2025. október 28-án (kedden), amelynek keretében ünnepélyesen leleplezik a Budapester Straße új emléktábláját, az 1956-os magyar forradalom és szabadságharc hősei előtt tisztelegve.

Időpont: 2025. október 28. (kedd) – 13:45
Helyszín: Budapester Straße / Clemens-Schultz-Straße, Hamburg

A megemlékezés nemcsak egy történelmi eseménynek állít emléket, hanem kifejezi a hamburgi magyar közösség összetartását, aktivitását és a szabadság, a bátorság és az összetartozás szellemének élő erejét.

Üdvözlettel,
HME vezetőség

Megemlékezés 1956. október 23-ról a Katolikus Misszió épületében
2025-11-07 19:00 - 20:00 | Lübecker Strasse 101., Hamburg, Németország
Ünnepi megemlékezés az 1956-os forradalom és szabadságharcról Hamburgban
A Hamburgi Magyarok Egyesülete szeretettel hív mindenkit az 1956-os forradalom és szabadságharc tiszteletére rendezett ünnepi megemlékezésére.
Időpont: 2025. november 7. (péntek), 19:00 órától
Helyszín: Katolikus Misszió – Lübecker Str. 101, 22087 Hamburg
A helyszín most NEM az AlsterCity !
Ünnepi beszédet mond Dr. Rab Irén, tanár, történész és közíró, az Ungarnreal – Ungarn aus erster Hand főszerkesztője, aki hosszú évek óta kiemelkedő szerepet játszik a magyar identitás és emlékezetápolás nyugat-európai képviseletében.
Az ünnepség során verssel, zenével, mécsesek gyújtásával és közös emlékezéssel tisztelgünk mindazok előtt, akik 1956 őszén a szabadság, az igazság és a nemzeti önrendelkezés nevében cselekedtek.
Gyertek el, legyünk együtt ezen a jelentős alkalmon – emlékezzünk méltósággal, közösségben.
Hamburgi Magyarok Egyesülete

Népzenei táncház és koncert a Sergő zenekarral
2025-11-15 15:00 - 22:00 | Alstercity, Weidestrasse 122b.
Táncház Hamburgban a Sergő zenekarral! 2025.11.15.

Jóga foglalkozás
2025-11-22 11:00
Ismét ingyenes jógaóra a HMI-ben – Kapcsolódj ki velünk november 22-én!
Szeretettel várunk Benneteket egy ingyenes jógaórára a Hamburgi Magyar Iskola (HMI) helyszínén, a Waldhausban (Bovestraße 6.), november 22-én (szombat) 11:00 és 11:45 között.
A foglalkozás az emeleten, külön teremben lesz megtartva, ahol nyugodt környezetben mozgatjuk át testünket és töltődünk fel lelkileg.
Helyszín: Bovestraße 6., Hamburg – Waldhaus
Időpont: november 22. (szombat), 11:00–11:45
Részvétel: A HME tagjai számára ingyenesen. Tagság igényelhető a helyszínen is!
A foglalkozásra kérlek jelentkezz be a joga@hmi-schule.de e-mail címen!
Hozz magaddal: kényelmes öltözetet és jóga matracot!
Kapcsolódj ki, kapcsolódj be – várunk szeretettel egy közös jógázásra!

Társasjáték est
2025-11-21 16:00 - 20:00 | Alstercity, Weidestrasse 122b.
Szeretettel hívunk mindenkit egy közös társasjátékos délutánra, ahol gyerekek, fiatalok, szülők és nagyszülők egyaránt jól érezhetik magukat!

🧩 Hozd el a saját kedvenc társasjátékodat is, hadd ismerjünk meg új játékokat és játszótársakat!
Legyen szó stratégiai játékokról, nevetéstől hangos partijátékokról vagy klasszikus kedvencekről – minden ötletet szeretettel fogadunk. 😊

Amivel Mi készülünk: BANG! kockajáték, Drakula vs Van Helsing, Uno, Connect4, Gyűrűk ura Similo, Calavera, Dixit, Robbanó cicák, Hanabi

☕ A helyszínen kávé, tea, apró nassolnivalók és keksz várnak, hogy igazán otthonos legyen a hangulat.
Örömmel fogadjuk, ha Ti is készültök valamilyen rágcsálnivalóval, üdítővel!

📍 Helyszín:
AlsterCity – Weidestraße 122b / Osterbekstraße 90b, 22083 Hamburg
🗓 Időpont:
2025. november 21. (péntek)
16:00 – 20:00

💚 HME és HMI tagok számára a részvétel ingyenes.
Ha kérdésed van, írj bátran Pataki Katinak: kati@hmi-schule.de
Várunk szeretettel – gyere játssz velünk, hogy ne csak a dobókocka pörögjön, hanem a hangulat is!

Cserkészet
2025-11-22 14:00 - 17:00, 2025-12-06 14:00 - 17:00
Szeretettel várunk Benneteket a cserkész foglalkozásunkra 14:00 – 17:00 óra között a Lübecker Str. 14-17. címen.
Amennyiben van olyan barátod, ismerősöd, akit szintén érdekelhet a cserkészet, ne habozz megosztani vele a hírt!
Keressen bátran bennünket az alábbi elérhetőségen: hamburg@cserkesz.eu

Taggyűlés
2025-11-29 19:00 - 20:30

Betlehemes és Mikulás ünnepség
2025-12-07 15:00 - 19:00
*** Bejelentkezés december 3. de. 10:00 óráig lehetséges a gyermekek nevével és életkorával megjelölve. A hely kapacitása miatt csak visszaigazolt belejelntkezéssel lehetséges a csatlakozás. Prioritást élveznek a cserkész, gyülekezeti és HMIs családok. ***
December 7-én különleges ünnepi programmal várunk Benneteket Poppenbüttelben, a St. Bernhard templomnál (Langenstücken 40.).
A cserkészek és a Hamburgi Magyar Iskola gyermekei nagy lelkesedéssel készülnek a betlehemes előadásra, és nagyon örülnének, ha minél többen eljönnétek megnézni őket!
Program:
Az ünnepség előtt magyar nyelvű szentmisén lehet részt venni a templomban 16:00 órától.
17:00 – Mikulás ünnepség és a betlehemes játék
Helyszín: Langenstücken 40, 22393 Hamburg
Katholische Gemeinde Sankt Bernard Poppenbüttel
Időpont: 2025. december 7. (vasárnap) 17:00 órától
A program után szeretettel várunk Benneteket egy hangulatos süteményezésre és teázásra, ahol jut idő a beszélgetésre és az együttlétre is.
Ha szívesen hozzájárulnátok egy kis házi sütivel az asztalhoz, hálásan köszönjük!
Mikulás-ajándékozás:
Ha szeretnétek, hogy gyermekeitek is részesüljenek a Mikulás meglepetéséből, kérjük, írjatok egy e-mailt a gyermek(ek) nevével együtt december 3. (szerda) délelőtt 10:00 óráig a következő címre: patakikati96@gmail.com
Gyertek el, hangolódjunk együtt az ünnepekre – szeretettel várunk mindenkit!

Cserkészet - Szülői értekezlet
2025-12-13 14:00 - 15:00 | Alstercity, Weidestrasse 122b.

Karácsonyi batyus ünneplés
2025-12-13 16:00 - 22:00 | Alstercity, Weidestrasse 122b.
Várunk szeretettel december 13-án (szombaton) az AlsterCity kistermébe (Osterbekstraße 90B, 22083 Hamburg) a HMI foglalkozások után, hogy együtt töltsünk egy ünnepekre hangolódó estét, ahol a kikapcsolódásé és a szórakozásé a szerep!

Változatos programokkal készülünk kicsiknek és nagyoknak egyaránt:

14:00–16:00 – Az előrendelt sütemények átvétele Borsos Editnél és Major Brigittánál

14:00–15:00 – Cserkész szülői értekezlet
Várjuk leendő cserkészeinket és a kedves érdeklődőket is!

15:00–19:00 – Kézműves sarok: karácsonyi díszek és koszorúk készítése

Ugyanekkor megnyitja kapuit a társasjáték est – rengeteg izgalmas játékkal!
(Drakula vs Van Helsing, Uno, Connect4, Gyűrűk Ura Similo, Calavera, Robbanó cicák, Hanabi…)

17:30–18:00 – Gyermekrajzverseny bemutató és eredményhirdetés
A rajzverseny felhívása: „Ezt szeretem a karácsonyban”
Minden gyermek maximum 2 alkotással nevezhet, melyeknek kérjük adjatok címet is!
Az alkotásokat szívesen átvesszük:

– December 6. (szombat)– HMI foglalkozások alatt (10–13 óra között, Charlotte-Paulsen-Gymnasium, Waldhaus)
– December 7. (vasárnap) – Mikulás ünnepség (15–18 óra között, Langenstücken 40, 22393 Hamburg – Poppenbüttel, St.Bernard templom)
– Illetve a helyszínen december 13-án 16:00-ig is leadhatók.

18:00 órától Fehér elefánt karácsonyi ajándékozós játék:
Ez a játék arról szól, hogy mindenki hoz egy becsomagolt ajándékot, majd a résztvevők sorban választanak vagy „ellopnak” egymástól egyet, meghatározott szabályok szerint (egy körben csak egy lopás, három csere után stop), és a végén mindenkinek marad egy ajándéka, miközben a játék igazi élményét a vidám, izgalmas cserebere adja.

Aki szeretne részt venni a játékban, kérjük hozzon magával egy maximum 5 Euro értékű becsomagolt ajándékot vagy csomagot! Érdemes figyelemfelkeltő, különleges csomagolást választani.
A játék menetéről bővebben olvashattok: https://hogyankell.hu/A_feh%C3%A9r_elef%C3%A1nt_aj%C3…

19:00-től – Mikulás DISCO – kicsiknek és nagyoknak egyaránt!

Batyus alapon készülünk, ezért kérünk, Te is hozz magaddal valamilyen finomságot!

Az alábbi táblázatban jelezd, mivel járulsz hozzá közös ünneplésünkhöz:
Javasolt ételek/italok az első fülön ötletadóként, a vállalásaidat a „December 13. batyus buli” fülön tudod jelölni!

Kitöltési határidő: december 11.
A táblázat linkje: https://docs.google.com/…/1DSpfJFX4E4Tmo1bEj1f…/edit…

Jelentkezés, információ, kérdések:

Pataki Kati – KCsP ösztöndíjas

patakikati96@gmail.com

+36 30 977 9971 (WhatsApp is)

Facebook: /katalin.pataki.18

A koszorú- és díszkészítésre, valamint a Fehér elefánt játékra előzetes bejelentkezés szükséges december 11-ig! Pataki Katinál vagy az Excel táblázatban tudtok regisztrálni.
Kérjük ebben a táblázatban jelöljétek azt is, hogy mivel készültök a batyus asztalunkra!

Sok szeretettel várunk mindenkit egy meghitt, élményekkel teli karácsonyi délutánra!

Magyar református adventi Istentisztelet és Gyermekistentisztelet - Külsős program
2025-12-13 17:00 - 18:00
Magyar református adventi istentisztelet és gyermekistentisztelet lesz december 13-án (szombat) 17:00 órától a dán tengerésztemplomban – Ditmar Koel Str. 2. (a finn templom utáni második templom).
Szeretettel várják az érdeklődőket felekezeti különbségre való tekintet nélkül!

Adventi délután jégkorcsolyával és karácsonyi vásárral
2025-12-14 14:00 - 19:00
Töltsünk együtt egy meghitt adventi napot december 14-én (vasárnap)!
Először közösen korcsolyázunk az Eis Arena Hamburg pályáján, majd átsétálunk a Rathausmarktra, hogy együtt élvezhessük a karácsonyi vásár hangulatát. ✨

🕑 14:00–16:00 – Jégkorcsolya
📍 Eis Arena Hamburg: Holstenwall 30, Hamburg, Deutschland
A helyszínen lehetőség nyílik a megváltott jegyért 2.5 órán át korcsolyázni, illetve 24-49-es méret között korcsolyát bérelni.
További információ és foglalási lehetőség: https://www.eisarena-hamburg.de/buchungsanfrage?re-product-id=191774
Találkozó: Az Eis Arena Hamburg bejáratánál 13:45-kor.

🕟 16:45 – Karácsonyi vásár
📍 Rathausmarkt, 20095 Hamburg
Az Eis Arena Hamburgtól 16:15 órától elsétálunk közösen a Rathausmarkt karácsonyi vásárba.
Találkozó: A BOGNER üzlet (Rathausmarkt 4, 20095 Hamburg) előtt 16:45-kor
További információ: https://www.hamburg.de/tourismus/weihnachten-hamburg/weihnachtsmarkt-hamburg/weihnachtsmarkt-rathausmarkt-301092

Szeretettel várunk mindenkit – családokat, gyerekeket, barátokat, szülőket!
Becsatlakozási lehetőség, kérdés és további információ kérése Pataki Kati KCsP ösztöndíjasnál:
patakikati96@gmail.com
+36 30 977 9971 (WhatsApp is)
https://www.facebook.com/katalin.pataki.18
❄️ Hangolódjunk együtt az ünnepekre!

Karácsonyi kirándulás Lübeckbe
2025-12-17 10:00 - 20:00
Közös utazást és városnézést szervezünk a híres lübecki karácsonyi vásárba, melyre sok szeretettel várunk Benneteket!
Időpont: December 17. (szerda)
Indulás: 10:34 – Hamburg Hauptbahnhof, RE80
Találkozó: 10:15-kor a DB Information pult előtt (Südsteg, gegenüber Gleis 12)
Az utazás Deutschlandtickettel ingyenes!
Lübeck karácsonyi vásárairól és programjairól többet olvashatsz: https://www.luebeck-tourismus.de/kultur/weihnachtsstadt-des-nordens/weihnachtsmaerkte
Javasolt látnivalók, tervezett úticélok:

Áthaladunk a a Holsten-kapun
Megnézzük a várost a magasból, az St. Petri templom kilátó tornyából: https://st-petri-luebeck.de/
Elfogyasztunk egy finomságot a Café Niederegger-ben: https://www.niederegger.de/ Marcipános kávékülönlegességek és édességek, sütemények várnak bennünket
Megtekintjük a Mária-templomot: https://www.st-marien-luebeck.de/
Elmerülünk a karácsonyi vásárok forgatagában

Tervezett hazautazás: egyénileg – minden óra 09 perckor indul R80 vonat Hamburg Hauptbahnhof irányba
További információ kérése Pataki Kati KCsP ösztöndíjasnál:
patakikati96@gmail.com
+36 30 977 9971 (WhatsApp is)
https://www.facebook.com/katalin.pataki.18
Gyere velünk egy hangulatos, ünnepi programra – forralt borral, mézeskaláccsal, csillogó fényekkel és jó társasággal!
Csatlakozz te is karácsonyi programunkhoz!
Várunk szeretettel!

Cserkészet
2026-01-10 14:00 - 17:00, 2026-01-24 14:00 - 17:00 | Lübecker Strasse 101., Hamburg, Németország

Református Istentisztelet és Gyermekistentiszelet - Külsős program
2026-01-18 17:00 - 19:00 | Finnische Seemannskirche, Ditmar Koel Str. 6., Hamburg, 20459
Domahidi Ernő lelkész (+36 20 383 4806, ernst.doma@gmail.com) a Finnische Seemannskircheben, a Ditmar Koel Str. 6. szám alatt tart Istentiszteletet és Gyermekistentiszteletet 17:00 órától.

„Így vigad a magyar!” kiállításmegnyitó
2026-01-22 18:00 - 20:00 | Lübecker Strasse 101., Hamburg, Németország
„Így vigad a magyar!” hívó mondattal rendezzük meg 2026-ban közösségi kiállításunkat, amelyre szeretettel várjuk a Hamburgban élő magyarok műveit.

Bármilyen műfajban alkothatsz: festmény, fotó, videó, kollázs, grafika, textil, szobor, novella, vers, vagy bármilyen további önkifejezési mód, mely által a saját szemszögedből mutathatod meg, mit jelent számodra a magyarok öröme, ünnepe, életszeretete.

Az ünnepek és újév közeledtével bízunk benne, hogy sok szép, megörökítésre érdemes, inspiráló pillanatot él meg a közösségünk!

Leadási határidő: 2026. január 15. (csütörtök)

A művek személyesen adhatóak le Pataki Katalinnál a Lübecker Str. épületében:
• 2026. január 9. (péntek) – 11:00–19:00
• 2026. január 13. (kedd) – 11:00–19:00
• 2026. január 15. (csütörtök) – 11:00–19:00
Cím: Lübecker Str. 101, 22087 Hamburg
További időpont egyeztetése telefonon lehetséges: +36 30 977 9971

Kiállításmegnyitó
Dátum: 2026. január 22. 18:00 óra – a Magyar Kultúra Napján
Megnyitó beszédet mond: Pataki Katalin, design- és művészetmenedzser
Helyszín: Lübecker Str. 101, 22087 Hamburg
A megnyitót ünnepi fogadás követi.

A művek a Katolikus Misszió épületében lesznek megtekinthetők 2026. január 22. és február 22. között, dr. Horváth Ferenc támogatásával.

Cím: Lübecker Str. 101, 22087 Hamburg – 3. emelet
További időpont egyeztetése telefonon lehetséges: +36 30 977 9971

Beküldési technikai tudnivalók
Fotók esetén kérjük, hogy fotóvászonra előhívott nyomatot hozzatok magatokkal.
Javasolt minimális fotóvászon-méret: 40 × 60 cm, mivel ez a méret elég nagy ahhoz, hogy a kiállítótérben is szépen érvényesüljenek a részletek.

A leadott művekhez mellékeljétek:
• Alkotó neve
• Mű címe
• Készítés éve
• Méret
• Felhasznált anyagok / technika

Egy alkotó maximum 5 darab alkotással nevezhet, melyek mind készülhetnek változatos technikával!

További kérdés esetén forduljatok bizalommal Pataki Katalin KCsP ösztöndíjas design-és művészetmenedzserhez:
patakikati96@gmail.com
+36 30 977 9971 (WhatsApp is)
https://www.facebook.com/katalin.pataki.18

Szeretettel és lelkesen várjuk a közösség munkáit!
Mindenkinek kellemes, alkotásra hangolódó időszakot kívánunk!

Közös látogatás az Auswanderermuseumba (BallinStadt)
2026-01-25 10:00 - 13:00
A Hamburgi Magyarok Egyesülete szeretettel hív minden érdeklődőt egy közös múzeumlátogatásra a BallinStadt Auswanderermuseumba, ahol a kivándorlás történetein keresztül betekintést nyerhetünk múltba, identitásba és személyes sorsokba.

📅 2026. január 25. (vasárnap)
🕙 Kezdés: 10:00-tól
🕤 Találkozó: 9:45-kor a múzeum bejárata előtt
📍 Helyszín:Auswanderermuseum BallinStadt Hamburg
Veddeler Bogen 2, 20539 Hamburg

🎟️ Jegyárak:

Felnőtt: 13,90 €
Gyermek (5–13 év): 7,50 €

A jegyeket mindenki egyénileg vásárolhatja meg.
Van lehetőség elővételre online is:
👉 https://ballinstadt.de/onlineshop/tickets/

ℹ️ A kiállításokról további információ található az alábbi linken:
Das Auswanderermuseum

A múzeumlátogatás után – igény szerint – felkereshetjük a múzeumhoz tartozó „Nach Amerika” éttermet, ahol a századforduló hangulatát idéző, 1910-es bútorok között élvezhetjük a klasszikus és hagyományos német konyha ízeit, friss napi fogásokkal, házi süteményekkel.

Amennyiben szeretnél részt venni a programon, kérlek erősítsd meg a jelentkezésed Pataki Kati KCsP ösztöndíjasnál (Telefon és WhatsApp + 36 30 977 9971 / patakikati96@gmail.com / https://www.facebook.com/katalin.pataki.18 ) 2026. január 23-ig (péntek).

Várunk szeretettel minden érdeklődőt!

Brunch & beszélgetés hamburgi magyarok társaságában
2026-01-31 09:30 - 12:00
A Hamburgi Magyarok Egyesülete szeretettel vár mindenkit egy kötetlen, beszélgetős brunchra!

📅 2026. január 31. (szombat)
Kezdés: 9:30-tól
Időtartam: kb. 2–2,5 óra
👉 Helyszín: 1620 Brunch & Dinner
Cím: Grindelberg 81, 20144 Hamburg
Étlap: https://www.1620-hamburg.de/brunch
Csatlakozz bármikor bátran!

Ez az alkalom egy nyugodt, asztal melletti beszélgetés lesz jó étel és kávé mellett

💬 Miről beszélgetünk?
Néhány könnyed témával segítjük az indulást, de a cél a szabad ismerkedés:

– Újévi tervek – mivel vágtál bele 2026-ba?
Egy könnyed indító téma inspirációként
– Magyarként külföldön – mit viszünk tovább?
Nyelv, hagyomány, identitás, gyereknevelés, hétköznapok – mit jelent magyarnak lenni Hamburgban?
– Ki mivel foglalkozik? – Láthatatlan tehetségek
Munka, hobbik, projektek, ötletek
– Hétköznapi jóllét külföldön
Egyensúly, közösség, apró rutinok, amik segítenek jól lenni idekint
–
📌 Fontos: az asztalfoglalás miatt kérjük, hogy legkésőbb 2026. január 24-ig jelezd részvételi szándékodat Pataki Kati KCsP ösztöndíjasnál (Telefon és WhatsApp + 36 30 977 9971 / patakikati96@gmail.com / https://www.facebook.com/katalin.pataki.18 )

Várunk szeretettel minden régi és új ismerőst!
